ai4bharat/Pralekha huggingface dataset:
খনিমন্ত্রক
রাজস্থানে পটাশ উৎপাদনের সম্ভাবনাকে কাজে লাগাতে এমইসিএল, আরএসএমএমএল এবং ডিএমজি-র মধ্যে ত্রিপাক্ষিক চুক্তি স্বাক্ষর
নয়াদিল্লি, ২২ জানুয়ারি, ২০২১
রাজস্থানে পটাশের উৎপাদন সম্ভাবনার বিভিন্ন দিক খতিয়ে দেখার জন্য খনিজ অনুসন্ধান নিগম লিমিটেড , রাজস্থান রাজ্য খনি ও খনিজ পদার্থ লিমিটেড  এবং রাজস্থান সরকারের খনি তথা ভূবিদ্যা দপ্তরের মধ্যে একটি ত্রিপাক্ষিক চুক্তি স্বাক্ষরিত হয়েছে।
ত্রিপাক্ষিক এই চুক্তি স্বাক্ষর উপলক্ষে ভার্চ্যুয়াল পদ্ধতিতে কেন্দ্রীয় খনি মন্ত্রী শ্রী প্রহ্লাদ যোশী, সংসদ বিষয়ক প্রতিমন্ত্রী শ্রী অর্জুন রাম মেঘওয়াল এবং রাজস্থানের মুখ্যমন্ত্রী শ্রী অশোক গেহলট যোগ দেন।
ত্রিপাক্ষিক এই সমঝোতাপত্র স্বাক্ষর প্রসঙ্গে শ্রী যোশী বলেছেন, রাজস্থানের সমৃদ্ধ খনিজ ভান্ডারগুলি সদ্ব্যবহার করে ভূতলে যে সল্ট বা লবণ সঞ্চিত হয়ে রয়েছে, তা ব্যবহারের সম্ভাবনা খতিয়ে দেখার জন্য এই উদ্যোগ বড় ভূমিকা নেবে। এর ফলে, রাজস্থানের অর্থ ব্যবস্থা আরও সুদৃঢ় হবে এবং এই রাজ্যটি দেশের প্রথম পটাশ সমৃদ্ধ সঞ্চয় ভান্ডার হয়ে উঠবে।
উল্লেখ করা যেতে পারে, রাজস্থানের উত্তর-পশ্চিমে নাগুর-গঙ্গানগর অববাহিকার ৫০ হাজার বর্গ কিলোমিটার এলাকা জুড়ে বিপুল পরিমাণে পটাশ ও হ্যালাইটের সমৃদ্ধ ভান্ডার রয়েছে। জিএসআই এবং এমইসিএল যথাক্রমে ২৪৭৬.৫৮ মিলিয়ন টন এবং ২১১৯৯.৩৮ মিলিয়ন টন পটাশ ও হ্যালাইট উৎপাদন কেন্দ্র স্থাপন করেছে। ভূতলে সঞ্চিত লবণ থেকে যে পটাশ ও সোডিয়াম ক্লোরাইড পাওয়া যায়, তা সার ও রসায়ন শিল্পে অধিক ব্যবহৃত হয়।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী সকাশে ইরানের বিদেশ মন্ত্রী ডঃ জাভাদ জারিফ
নয়াদিল্লি, ১৫ জানুয়ারি, ২০২০
রাইসিনা ডায়লগ ২০২০-তে যোগ দিতে ইরানের বিদেশ মন্ত্রী ডঃ জাভাদ জারিফ ভারত সফর করছেন। ডঃ জারিফ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে মিলিত হন।
ডঃ জারিফ’কে ভারতে স্বাগত জানিয়ে প্রধানমন্ত্রী শ্রী মোদী গত বছরের সেপ্টেম্বর মাসে নিউইয়র্কে রাষ্ট্রসংঘের সাধারণ অধিবেশনের ফাঁকে রাষ্ট্রপতি মিঃ রৌহানির সঙ্গে তাঁর সৌহার্দ্যপূর্ণ পরিবেশে বিভিন্ন বিষয়ে আলাপ-আলোচনার কথা স্মরণ করেন। ইরানের সঙ্গে ভারতের মজবুত ও মৈত্রীপূর্ণ সম্পর্ক অব্যাহত থাকবে বলেও শ্রী মোদী পুনরায় উল্লেখ করেন। চাবাহার প্রকল্প-সহ ইরানের এই বন্দর এলাকাকে বিশেষ অর্থনৈতিক অঞ্চল হিসাবে গড়ে তোলার লক্ষ্যে বর্তমান অগ্রগতিতে সেদেশের নেতৃবৃন্দকে শ্রী মোদী ধন্যবাদ দেন।
এই অঞ্চলের সাম্প্রতিক ঘটনাবলী সম্পর্কে ডঃ জারিফ ভারতের প্রধানমন্ত্রী শ্রী মোদীকে অবহিত করেন। প্রধানমন্ত্রী শ্রী মোদী ঐ অঞ্চলে শান্তি, নিরাপত্তা ও স্থিতিশীলতা বজায় রাখার ক্ষেত্রে ভারতের গভীর আগ্রহের কথা ব্যক্ত করেন।
SSS/BD/SB
(Visitor Counter : 50
কর্মী, জন-অভিযোগএবংপেনশনমন্ত্রক
ইউপিএসসি-র পরীক্ষা প্রত্যাশীদের বয়সে ছাড়
নয়াদিল্লি, ৩০ মার্চ, ২০২২
কেন্দ্রীয় কর্মী বিষয়ক, গণঅভিযোগ ও পেনশন দপ্তরের প্রতিমন্ত্রী ডাঃ জিতেন্দ্র সিং জানিয়েছেন, সিভিল সার্ভিস পরীক্ষায় বসতে ইচ্ছুক অনেক প্রার্থী কোভিড-১৯ মহামারীজনিত পরিস্থিতির প্রেক্ষিতে বয়সে ছাড় দেওয়ার অনুরোধ জানিয়ে এবং আরও একবার ইউপিএসসি পরীক্ষায় বসার ব্যাপারে আগ্রহ প্রকাশ করে যোগাযোগ করেছেন।
লোকসভায় আজ এক লিখিত জবাবে ডাঃ জিতেন্দ্র সিং জানিয়েছেন, বয়সে ছাড় দেওয়ার বিষয়টি নিয়ে মহামান্য সুপ্রিম কোর্টে দৃষ্টি আকর্ষণ করা হয়। এ সম্পর্কে মহামান্য সর্বোচ্চ আদালতের পক্ষ থেকে যে রায় দেওয়া হয়েছে, তার ভিত্তিতে বিষয়টি বিবেচনা করে দেখার পর দেখা গেছে যে, সিভিল সার্ভিসেস পরীক্ষার বয়সসীমা এবং সর্বাধিক সংখ্যক পরীক্ষায় বসার বর্তমান নিয়ম-নীতিতে পরিবর্তন সম্ভব নয়। ইউপিএসসি-র পরীক্ষা সম্পর্কিত অন্য একটি বিষয়ে মন্ত্রী আরও জানান, অবজেক্টিভ টাইপ পরীক্ষার উত্তরমালা সংশ্লিষ্ট বছরের পরীক্ষাপর্ব শেষ হওয়ার পর প্রকাশ করা হয়। পরীক্ষার চূড়ান্ত ফলাফল প্রকাশিত হওয়ার পর, তা এক মাস কমিশনের ওয়েবসাইটে দেওয়া থাকে।
ইউপিএসসি থেকে জানানো হয়েছে, বিভিন্ন পরীক্ষার বর্ষপঞ্জী যথাসম্ভব মেনে সময় মতো ফল প্রকাশ করা হয়। এমনকি, এ সম্পর্কে আগেভাগে বিজ্ঞপ্তিও দেওয়া হয়ে থাকে। মহামান্য সুপ্রিম কোর্টের এক নির্দেশের প্রেক্ষিতে উত্তরপত্র প্রকাশ করার বিষয়টি ছাড় দেওয়া হয়েছে।
CG/BD/SB
(Visitor Counter : 98
প্রতিরক্ষামন্ত্রক
ডিআরডিও প্রযুক্তি হস্তান্তরের ৩০টি চুক্তি স্বাক্ষর করেছে
নয়াদিল্লি, ১৮ অক্টোবর, ২০১৯
প্রতিরক্ষা গবেষণা ও উন্নয়ন সংস্থা  ‘ভাইব্র্যান্ট গোয়া গ্লোবাল এক্সপো অ্যান্ড সামিট, ২০১৯’-এ ১৬টি ভারতীয় সংস্থার সঙ্গে প্রযুক্তি হস্তান্তর সংক্রান্ত ৩০টি চুক্তি স্বাক্ষর করেছে। এই ১৬টি সংস্থার মধ্যে তিনটি নতুন উদ্যোগ। গোয়া বিশ্ববিদ্যালয়ের তালেইগাঁও-তে ১৭-১৯শে অক্টোবর এই সম্মেলন অনুষ্ঠিত হচ্ছে।
ডিআরডিও সেনাবাহিনীর জন্য বিভিন্ন প্রযুক্তি উদ্ভাবন করে যেগুলি প্রতিরক্ষা শিল্পে ব্যবহার করা হয়। ডিআরডিও থেকে প্রযুক্তি হস্তান্তরের মাধ্যমে এই সংস্থাগুলি ভারতীয় সেনাবাহিনীর জন্য তৈরি খাদ্য উৎপাদন করবে এবং তা সরবরাহ করবে। এই খাদ্য সেনাবাহিনীর সদস্যরা দুর্গম অঞ্চল এবং প্রতিকূল আবহাওয়ায় থাকার সময় ব্যবহার করতে পারবেন। এই খাদ্যে প্রচুর পুষ্টি রয়েছে এবং এগুলি দীর্ঘদিন ব্যবহার করা যাবে। ডিআরডিও-র উদ্ভাবিত এই প্রযুক্তি সমাজের বিপুল অংশের চাহিদাও মেটাবে।
‘ভাইব্যান্ট গোয়া’ সম্মেলনে ডিআরডিও-র বিজ্ঞানীদের সঙ্গে বিভিন্ন সংস্থার প্রতিনিধিরা মতবিনিময়ের সুযোগ পাচ্ছেন। গোয়ার মুখ্যমন্ত্রী শ্রী প্রমোদ সাওয়ান্ত গতকাল এই সম্মেলনের উদ্বোধন করেন। সম্মেলনে গোয়া সরকার এবং ডিআরডিও-র উচ্চপদস্থ আধিকারিকরা উপস্থিত রয়েছেন।
CG/CB/DM
(Visitor Counter : 47
প্রধানমন্ত্রীরদপ্তর
বেঙ্গালুরুতে বশ স্মার্ট ক্যাম্পাসের উদ্বোধনকালে প্রধানমন্ত্রী শ্রী নরেন্দ্র মোদীর ভাষণ
নয়াদিল্লি, ৩০ জুন, ২০২২
বশ ইন্ডিয়ার সকল সদস্য,
এবং বন্ধুগণ, নমস্তে!
বশ ইন্ডিয়ার শততম বর্ষ পূর্তিতে অভিনন্দন জানাই। ভারত ও বশ ইন্ডিয়া উভয়ের পক্ষেই এটি হল এক বিশেষ বছর, কারণ দেশ এখন স্বাধীনতার ৭৫তম বার্ষিকী উদযাপন করছে। অন্যদিকে, ভারতে উপস্থিতির শততম বর্ষটি পালন করছেন আপনারা। বশ-এর স্মার্ট ক্যাম্পাস উদ্বোধনের সুযোগ পেয়ে আমি আনন্দিত। এই ক্যাম্পাসটি ভবিষ্যতের উপযোগী উৎপাদন ও সমাধান প্রচেষ্টার ক্ষেত্রে নিশ্চিতভাবেই এক অগ্রণী ভূমিকা পালন করবে বলে আমি বিশ্বাস করি এবং তা হবে ভারত তথা সমগ্র বিশ্বের পক্ষেই মঙ্গলজনক। ২০১৫-র অক্টোবরে চ্যান্সেলর মার্কেলের সঙ্গে বেঙ্গালুরুতে বশ-এর সুযোগ-সুবিধা প্রসার সম্পর্কিত প্রকল্প আমি দেখে এসেছি। সেখানে যে উদ্ভাবন প্রচেষ্টা শুরু হয়েছে তাও আমি লক্ষ্য করেছি। আরও একটি আনন্দের বিষয় হল এই যে শিক্ষার পাশাপাশি বশ দক্ষ যুব সমাজ গড়ে তুলতে এক বিশেষ উদ্যোগ নিয়েছে।
বন্ধুগণ,
বর্তমান যুগ হল প্রযুক্তির যুগ। শতাব্দীর এক সাংঘাতিক অতিমারীর সঙ্গে লড়াই করে আমাদের টিকে থাকতে হয়েছে। এর মোকাবিলায় গত দু’বছর ধরে প্রযুক্তির সুফল যে কোথায় পৌঁছতে পারে তা আমরা অনুভব ও উপলব্ধি করতে পেরেছি। তাই, প্রযুক্তি ও উদ্ভাবন প্রচেষ্টায় আরও বেশি মাত্রায় বিনিয়োগের বিষয়টি হল খুবই গুরুত্বপূর্ণ। এই প্রচেষ্টার ধারাবাহিকতা রক্ষার বিষয়টিও একইসঙ্গে সমান গুরুত্বপূর্ণ। সৌরশক্তি সংস্থাপনের মধ্য দিয়ে ভারতে এক দূষণমুক্ত পরিবেশ সম্ভব করে তোলার কাজে আমরা সচেষ্ট। গত আট বছরে সংস্থাপিত সৌর বিদ্যুতের ক্ষমতা বৃদ্ধি পেয়েছে ২০ গুণ। ভারতে এবং বিদেশে কার্বনের মাত্রাকে সহনযোগ্য করে তোলার ক্ষেত্রেও বশ বিশেষ সাফল্য দেখিয়েছে যা আমাদের পক্ষে খুবই উৎসাহব্যঞ্জক।
বন্ধুগণ,
বর্তমান বিশ্বে দ্রুত বিকাশশীল অর্থনীতিগুলির অন্যতম হল ভারত। গত দু’বছরে বিনিয়োগের মাত্রাও বহুগুণে বৃদ্ধি পেয়েছে। আমাদের যুব ও তরুণ সমাজের নিরন্তর প্রচেষ্টায় বিশ্বের অন্যান্য দেশের তুলনায় স্টার্ট-আপ-এর এক বিশেষ পরিবেশ এখানে গড়ে উঠেছে অনেক অনেক বেশি। দেশের প্রতিটি গ্রামে উচ্চ গতিসম্পন্ন ইন্টারনেট পৌঁছে দিতে কেন্দ্রীয় সরকার বিশেষভাবে উদ্যোগী। ‘ডিজিটাল ভারত’ গড়ে তোলার মাধ্যমে সরকারের প্রতিটি কাজে প্রযুক্তিকে যুক্ত করতে আমরা আগ্রহী। আমরা বিশ্বকে আহ্বান জানাব, এই সুযোগ গ্রহণ করে ভারতে বিনিয়োগ প্রচেষ্টায় সামিল হওয়ার জন্য।
বন্ধুগণ,
এক একটি মাইলফলক নানা দিক থেকেই গুরুত্বপূর্ণ হয়ে ওঠে কারণ, এই উপলক্ষকে কেন্দ্র করে আমরা আরও সামনের দিকে এগিয়ে যাই। তাই, আমি বশ-কে আহ্বান জানাব, আমাদের দেশে আরও বেশি করে তাদের প্রচেষ্টাকে সংহত করতে। আগামী ২৫ বছরের জন্য আপনাদের লক্ষ্য আপনারা স্থির করুন। ১০০ বছর আগে বশ ভারতে এসেছিল একটি জার্মান সংস্থা রূপে কিন্তু, আজ তা আর শুধুমাত্র জার্মান নয়, একটি ভারতীয় সংস্থাও বটে। জার্মানির ইঞ্জিনিয়ারিং এবং ভারতের জ্বালানি শক্তি সকলের কাছেই দুটি উজ্জ্বল দৃষ্টান্ত। আমাদের এই সম্পর্কের উত্তরোত্তর প্রসার ঘটবে। আমি আরও একবার সমগ্র বশ ইন্ডিয়া পরিবারকে অভিনন্দন জানাই। তাদের জন্য রইল আমার আন্তরিক শুভেচ্ছা।
ধন্যবাদ।
অনেক অনেক ধন্যবাদ।
(PG/SKD/DM
সড়কপরিবহণওমহাসড়কমন্ত্রক
প্রধানমন্ত্রী গতিশক্তি জাতীয় মাস্টার প্ল্যান-এর আওতায় বিভিন্ন সড়ক প্রকল্প
নতুন দিল্লি, ২৪ মার্চ, ২০২২
দেশের বিভিন্ন অর্থনৈতিক অঞ্চলে বহুমুখী পরিবহণ সংযোগের পরিকাঠামো গড়ে তুলতে ২০২১ সালের অক্টোবর মাসে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি প্রধানমন্ত্রী গতিশক্তি জাতীয় মাস্টার প্ল্যানের অনুমোদন দেয়। এই পরিকল্পনার মাধ্যমে অর্থনৈতিক অঞ্চলগুলিকে চিহ্নিত করে সেগুলিতে বহুমুখী পরিবহণ সংযোগের সুসংহত পরিকাঠামো গড়ে তোলার প্রয়াস হাতে নেওয়া হয়েছে। এর আওতায় বহুমুখী সংযোগসাধনকারী প্রকল্পগুলির সংযুক্তিকরণ করা হবে এবং মানুষজন, পণ্য ও পরিষেবার অবাধ যাতায়াতের পথ প্রশস্ত হবে।
কেন্দ্রীয় সড়ক পরিবহণ ও মহাসড়ক মন্ত্রক উত্তর-পূর্বাঞ্চলের সবকটি রাজ্যের রাজধানীকে সংযুক্ত করে ২০২২-২৩ সালের মধ্যে জাতীয় মহাসড়কের দৈর্ঘ্য ২ লক্ষ কিলোমিটারে নিয়ে যাওয়ার পরিকল্পনা নিয়েছে। এই জাতীয় মহাসড়কগুলি চার লেনের অথবা দুদিকে দু লেনের করে হবে। এর মধ্যে উপকূলবর্তী এলাকার ৫ হাজার ৫৯০ কিলোমিটার দীর্ঘ মহাসড়কও থাকবে।
ভারতমালা পরিযোজনার আওতায় অর্থনৈতিক করিডর, জাতীয় করিডর এবং এক্সপ্রেসওয়ের বিশদ বিবরণ নীচে দেওয়া হল :
|
|
ক্রমিক সংখ্যা
|
|
করিডরের প্রকৃতি
|
|
সংখ্যা
|
|
দৈর্ঘ্য 
|
|
১
|
|
জাতীয় করিডর
|
|
২৭
|
|
১৪২৭০
|
|
২
|
|
অর্থনৈতিক করিডর
|
|
৩৮
|
|
২০৭৬৯
|
|
৩
|
|
এক্সপ্রেসওয়ে
|
|
৭
|
|
২৩৯৮
|
|
৪
|
|
গ্রিনফিল্ড করিডর
|
|
১৮
|
|
৫৩১০
|
|
৫
|
|
উত্তর-পূর্বাঞ্চলে জাতীয় করিডর
|
|
১
|
|
২৫
|
|
৬
|
|
উত্তর-পূর্বাঞ্চলে অর্থনৈতিক করিডর
|
|
৫৬
|
|
৩২১১.০২
সরবরাহ ক্ষেত্রকে আরও দক্ষ, নিরবিচ্ছিন্ন ও সুসংহত করার লক্ষ্যে ‘সরবরাহ সংক্রান্ত দক্ষতা বৃদ্ধি কর্মসূচি’ শীর্ষক একটি সমীক্ষা চালানো হয়। এর লক্ষ্য ছিল দেশের অর্থনৈতিক বিকাশের গতি বাড়ানো এবং জিডিপি-র নিরিখে সরবরাহের খরচ কমিয়ে আনা।
মানুষ ও পণ্যের অবাধ যাতায়াত সুনিশ্চিত করতে ভারতমালা পরিযোজনার প্রথম পর্যায়ে জাতীয় মহাসড়ক-৮৫ -তে কোচি-মুন্নার-ফেনি অংশটি চার লেনে সম্প্রসারিত করা হয়েছে। এটি ইদুক্কির মধ্য দিয়ে গেছে।
লোকসভায় আজ এক প্রশ্নের লিখিত উত্তরে কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি এই তথ্য জানিয়েছেন।
CG/SD/SKD/
(Visitor Counter : 93
প্রধানমন্ত্রীরদপ্তর
দরিদ্র থেকে দরিদ্রতর মানুষের ক্ষমতায়ণ এবং তাদের মর্যাদার সঙ্গে জীবনযাপন সুনিশ্চিত করাই সরকারের লক্ষ : প্রধানমন্ত্রী
নয়াদিল্লি, ২৯ অক্টোবর, ২০১৯
প্রধানমন্ত্রী শ্রী নরেন্দ্র মোদী সৌদি আরবের রিয়াধে ফিউচার ইনভেস্টমেন্ট ইনিশিয়েটিভ ফোরামে মূল ভাষণ দিয়েছেন।
প্রধানমন্ত্রী বলেছেন, তাঁর লক্ষ্যই হল দরিদ্র থেকে দরিদ্রতর মানুষের ক্ষমতায়ণ এবং তাদের মর্যাদার সঙ্গে জীবনযাপন সুনিশ্চিত করা। তিনি আরও বলেন, “আমি সর্বদাই একথা ভাবি যে ভারত কিভাবে বিশ্বের কল্যাণে অবদান রাখতে পারে।”শ্রী মোদী বলেন, ভারতে যেসমস্ত কর্মকান্ড চলছে তা বিশ্বব্যাপি উদ্যোগগুলিকে আরও মজবুত করবে। দৃষ্টান্ত স্বরূপ তিনি জানান, বিশ্ব থেকে যক্ষ্মা দূরীকরণের লক্ষ্য ২০৩০ সাল স্হির হলেও, ভারত ২০২৫ সালের মধ্যে এই রোগ চিরতরে নির্মূলকরণের অঙ্গিকার গ্রহণ করেছে। ভারত সাফল্য পেলেই অবশিষ্ট বিশ্ব স্বাস্হ্যকর হয়ে উঠবে বলেও তিনি অভিমত প্রকাশ করেন।
CG/BD/NS
(Visitor Counter : 46
প্রধানমন্ত্রীরদপ্তর
প্রাক্তন কেন্দ্রীয় মন্ত্রী শ্রী যশোবন্ত সিং-এর প্রয়াণে প্রধানমন্ত্রীর শোক জ্ঞাপন
(নতুনদিল্লি, ২৭শে সেপ্টেম্বর, ২০২০
প্রধানমন্ত্রী শ্রী নরেন্দ্র মোদী প্রাক্তন কেন্দ্রীয় মন্ত্রী শ্রী যশোবন্ত সিং-এর প্রয়াণে শোক ব্যক্ত করেছেন।
প্রধানমন্ত্রী বলেছেন, “ যশোবন্ত সিং জি আমাদের দেশকে পরিশ্রমের সঙ্গে সেবা করেছিলেন, প্রথমে সৈনিক হিসাবে এবং পরে দীর্ঘ সময় রাজনীতির মধ্য দিয়ে। অটল জির সরকারের সময়ে, তিনি গুরুত্বপূর্ণ মন্ত্রক ౼ অর্থ, প্রতিরক্ষা ও বিদেশ দপ্তরের দায়িত্ব পালন করেছেন। তাঁর মৃত্যুতে আমি শোকাহত। “
শ্রী মোদী বলেছেন, “ যশোবন্ত সিং জি রাজনীতি এবং সমাজের বিষয়ে তাঁর অনন্য দৃষ্টিভঙ্গির জন্য স্মরণীয় হয়ে থাকবেন। তাঁর সঙ্গে আলাপচারিত আমার সব সময়ই মনে থাকবে। তাঁর পরিবারের সদস্য ও সমর্থকদের সমবেদনা জানাই। ওঁ শান্তি। “
শ্রী মানবেন্দ্র সিং-এর সঙ্গেও প্রধানমন্ত্রী কথা বলেছেন এবং শ্রী যশোবন্ত সিং জির দুর্ভাগ্যজনক প্রয়াণে সমবেদনা জানিয়েছেন।
CG/CB
বিজ্ঞানওপ্রযুক্তিমন্ত্রক
কোভিড-১৯ এর মোকাবিলায় ডিএসটির সহায়তায় অ্যালকোহল মুক্ত প্রাকৃতিক স্যানিটাইজার তৈরি
নতুনদিল্লি, ১০ এপ্রিল, ২০২০
মহারাষ্ট্রের পুনেতে খাদ্য, কৃষি ও জৈব প্রযুক্তির সংক্রান্ত সংস্থা গ্রীণ পিরামিড বায়োটেক  হাত ও মুখ ধোবার জন্য অ্যালকোহল মুক্ত প্রাকৃতিক স্যানিটাইজার তৈরির কাজ করছে। বিজ্ঞান ও প্রযুক্তি দপ্তর এই কাজে অর্থ সাহায্য করছে।
এরফলে কোভিড-১৯ এর মোকাবিলা করা সহজ হবে। যেহেতু করোনা ভাইরাস হাত, কম্পিউটার, চেয়ার, টেবিল, মোবাইল ফোন, তালার মাধ্যমে ছড়িয়ে পরে, তাই সাবান অথবা অ্যালকোহল ভিত্তিক স্যানিটাইজারের ব্যবহারের মাধ্যমে ভাইরাস মুক্ত করার চেষ্টা হয়। কিন্তু এ ক্ষেত্রে এগুলি এই ভাইরাসের বহির্ভাগে থাকা ফ্যাট জাতীয় পাতলা আস্তরণটিকেই শুধু ধ্বংস করতে পারে। তার ফলে পরে আবার এই ভাইরাসের সংক্রমণের সম্ভাবনা থাকে।
কিন্তু প্রাকৃতিক উপাদানে তৈরি এই স্যানিটাইজারটি ভাইরাস এবং ব্যাকটেরিয়াকে দীর্ঘক্ষণ দূরে সরিয়ে রাখতে পারে। শুধু তাই নয় এটি ব্যবহার করলে ত্বক শুষ্ক হয় না, জ্বালা করে না অথবা কোন ক্ষত থাকলে এই স্যানিটাইজারে তাতেও কোন সমস্যা হয় না। এই স্যনিটাইজার তৈরিতে সিএসআইআর–এর ন্যাশনাল কেমিক্যাল ল্যাবরেটারি সাহায্য করছে।
(CG/CB
যুবওক্রীড়াবিষয়কমন্ত্রক
বিপ্লবীদের প্রতি শ্রদ্ধা শীর্ষক বিষয়ে নেহরু যুব কেন্দ্র সংগঠন ৬২৩টি জেলায় শহীদ দিবস পালন করবে
নয়াদিল্লি, ২২ মার্চ, ২০২২
আজাদি কা অমৃত মহোৎসবের অঙ্গ হিসাবে নেহরু যুব কেন্দ্র সংগঠন আগামীকাল দেশের ৬২৩টি জেলায় শহীদ দিবস উপলক্ষে একাধিক অনুষ্ঠানের আয়োজন করবে। এই অনুষ্ঠানগুলিতে তরুণ স্বেচ্ছাসেবক এবং নেহরু যুব কেন্দ্রের স্বীকৃত ইয়ুথ ক্লাবগুলির সদস্যদের সামিল করা হবে। উল্লেখ করা যেতে পারে, ১৯৩১-এর ২৩শে মার্চ ভগৎ সিং, রাজগুরু ও শুকদেবকে ফাঁসি দেওয়া হয়েছিল। মহান এই তিন বিপ্লবীর সর্বোচ্চ আত্মত্যাগকে স্মরণে রেখে দেশে প্রতি বছর ২৩শে মার্চ দিনটি শহীদ দিবস হিসেবে পালন করা হয়ে থাকে।
শহীদ দিবস পালনের সঙ্গে সঙ্গে আজাদি কা অমৃত মহোৎসবের অঙ্গ হিসাবে এ বছর নেহরু যুব কেন্দ্র সংগঠন ‘বিপ্লবীদের প্রতি শ্রদ্ধার্ঘ্য’ শীর্ষক বিষয়ে একাধিক কর্মসূচি গ্রহণ করেছে। কর্মসূচির অঙ্গ হিসাবে দেশের ৬২৩টি জেলাতে একাধিক অনুষ্ঠানের আয়োজন করা হচ্ছে। জেলাস্তরে এ ধরনের অনুষ্ঠান আয়োজনের উদ্দেশ্যই হ’ল – স্বাধীনতা সংগ্রামীদের জীবন, কর্ম ও আদর্শের মাধ্যমে তরুণ সমাজের মধ্যে কৃতজ্ঞতা, গর্ববোধ, সম্মান ও কর্তব্য পালনের মানসিকতা গড়ে তোলা। স্বাধীনতা সংগ্রামীদের জীবন ও কর্ম তরুণদের মধ্যে দেশাত্মবোধ ও জাতীয়তা বোধের মানসিকতা গড়ে তুলতে সাহায্য করবে।
ভারতের স্বাধীনতা সংগ্রামে শহীদ বিপ্লবীদের স্মরণে জেলা নেহরু যুব কেন্দ্রগুলি শহীদ দিবস পালনের অঙ্গ হিসাবে স্বাধীনতা সংগ্রামীদের প্রতিকৃতিতে মাল্যদান, প্রদীপ প্রজ্জ্বলন, সেমিনার/লেকচার, শপথ গ্রহণ, ক্যুইজ প্রতিযোগিতা, বিচক্ষণতা যাচাই প্রভৃতি কর্মসূচির আয়োজন করছে।
CG/BD/SB
(Visitor Counter : 154
প্রধানমন্ত্রীরদপ্তর
প্রধানমন্ত্রী আগামীকাল গোয়ায় কোভিড টিকাকরণ কর্মসূচির স্বাস্থ্য কর্মী ও সুফলভোগীদের সঙ্গে মতবিনিময় করবেন
নয়াদিল্লি, ১৭ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  বেলা ১০টা ৩০ মিনিটে ভিডিও কনফারেন্সের মাধ্যমে গোয়ায় কোভিড টিকাকরণ কর্মসূচিতে যুক্ত স্বাস্থ্য কর্মী ও সুফলভোগীদের সঙ্গে মতবিনিময় করবেন। উল্লেখ করা যেতে পারে, এই রাজ্যটিতে প্রাপ্তবয়স্ক ব্যক্তিদের ১০০ শতাংশ টিকাকরণ সম্পূর্ণ হয়েছে।
রাজ্য সরকারের প্রয়াসের ফলে সাফল্যের সঙ্গে টিকাকরণ হয়েছে। একইভাবে, সাধারণ মানুষকে উৎসাহিত করতে এবং তৃণমূলস্তরে টিকাকরণ সম্পর্কে সচেতনতা গড়ে তুলতে টিকা উৎসব আয়োজন করা হয়েছে। রাজ্য সরকারের পক্ষ থেকে কর্মক্ষেত্রে বৃদ্ধাবাসে টিকাকরণ হয়েছে এবং দিব্যাঙ্গজনদের টিকা দেওয়া হয়েছে। টিকা সম্পর্কে বিভ্রান্তি দূর করতে রাজ্য সরকার সামুদায়িক প্রয়াস চালিয়েছে। এই রাজ্যটি ঘূর্ণিঝড় তাউতের চ্যালেঞ্জ সত্ত্বেও দ্রুত টিকাকরণের লক্ষ্য পূরণে সক্ষম হয়েছে।
ভিডিও কনফারেন্সে প্রধানমন্ত্রীর সঙ্গে এই মতবিনিময় অনুষ্ঠানে গোয়ার মুখ্যমন্ত্রী উপস্থিত থাকবেন।
CG/BD/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১২ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৫৩ কোটি ৮০ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ৯ লক্ষ ৫৫ হাজার ৩১৯।
দেশে বর্তমানে করোনায় আক্রান্তের হার মোট আক্রান্তের ২.৬৫ শতাংশ।
কোভিড মুক্তের হার বর্তমানে ৯৬.০১ শতাংশ।
দেশে গত ২৪ ঘণ্টায় সুস্থ হয়েছেন ৬০ হাজার ৪০৫ জন। এখনও পর্যন্ত সুস্থ হয়ে উঠেছেন ৩ কোটি ৪৬ লক্ষ ৩০ হাজার ৫৩৬।
দেশে গত ২৪ ঘণ্টায় নতুন করে আক্রান্ত ১ লক্ষ ৯৪ হাজার ৭২০ জন।
দৈনিক সংক্রমণের হার ১১.০৫ শতাংশ।
সাপ্তাহিক সংক্রমণের হার ৯.৮২ শতাংশ।
এখনও পর্যন্ত নমুনা পরীক্ষা হয়েছে ৬৯ কোটি ৫২ লক্ষ।
সারা দেশে কোভিডের নতুন ভ্যারিয়েন্ট ওমিক্রনে আক্রান্ত হয়েছেন ৪ হাজার ৮৬৮ জন। এর মধ্যে সুস্থ হয়েছেন ১ হাজার ৮০৫ জন। পশ্চিমবঙ্গে ওমিক্রনে আক্রান্তের সংখ্যা ২৯৪। এর মধ্যে সুস্থ হয়েছেন ১০ জন। আসামে সংক্রমিত ৯ জনই সুস্থ হয়ে উঠেছেন। আন্দামান ও নিকোবর দ্বীপপুঞ্জে ৩ জন ওমিক্রণে সংক্রমিত হয়েছেন।
CG/CB/SB
(Visitor Counter : 108
প্রধানমন্ত্রীরদপ্তর
প্রধানমন্ত্রী ২৯শে মে আসামের প্রথম বন্দে ভারত এক্সপ্রেসকে আসাম থেকে পতাকা দেখিয়ে যাত্রা শুরু করাবেন
বন্দে ভারত এক্সপ্রেস গুয়াহাটি থেকে নিউ জলপাইগুড়ি পর্যন্ত দূরত্ব ৫ ঘন্টা ৩০ মিনিটে অতিক্রম করবে, বর্তমানে এই পথে সবচেয়ে দ্রুতগতির ট্রেনের এই দূরত্ব অতিক্রম করতে সময় লাগে ৬ ঘন্টা ৩০ মিনিট
নয়াদিল্লি, ২৮ মে, ২০২৩
বন্দে ভারত এক্সপ্রেস ট্রেনটি এই অঞ্চলের জনগণকে দ্রুতগতিতে ও আরামদায়ক যাত্রার সুবিধা প্রদান করবে। এর ফলে, এই অঞ্চলের পর্যটন ক্ষেত্র উজ্জীবিত হবে। এই ট্রেন গুয়াহাটির সঙ্গে নিউ জলপাইগুড়ির সংযোগ স্থাপন করবে এবং বর্তমানে এই দুই স্থানের মধ্যে যাতায়াতের সবচেয়ে দ্রুতগতির ট্রেনটি থেকে ১ ঘন্টা কম সময়ে একই পথ অতিক্রম করবে। বন্দে ভারত গুয়াহাটি থেকে নিউ জলপাইগুড়ির মধ্যে দূরত্ব ৫ ঘন্টা ৩০ মিনিটে অতিক্রম করবে। অন্যদিকে, বর্তমানে সবচেয়ে দ্রুতগতির ট্রেনটি এই দূরত্ব অতিক্রম করতে সময় নেয় ৬ ঘন্টা ৩০ মিনিট।
প্রধানমন্ত্রী নতুন বৈদ্যুতিকীকরণ করা ১৮২ রুট কিলোমিটার শাখাও উৎসর্গ করবেন। এর ফলে দ্রুতগতির ট্রেনগুলির ক্ষেত্রে দূষণমুক্ত পরিবহণ সম্ভব হবে। এর ফলে, বৈদ্যুতিকীকরণ হওয়া শাখায় চলা ট্রেনগুলির মেঘালয়ে প্রবেশের দরজাও খুলে যাবে।
প্রধানমন্ত্রী আসামের লামডিং-এ নবনির্মিত ডেমু / মেমু শেডও উদ্বোধন করবেন। এই নতুন সুবিধাগুলি এই অঞ্চলের ডেমু রেকগুলির রক্ষণাবেক্ষণে সহায়ক হবে। এর ফলে পরিচালন ক্ষমতা বৃদ্ধি পাবে।
CG/PM/DM/
(
বিজ্ঞানওপ্রযুক্তিমন্ত্রক
ভারত আন্তর্জাতিক বিজ্ঞান উৎসবের টেকনিক্যাল অধিবেশনে উৎসাহী ছাত্রছাত্রী, তরুণ আধিকারিক এবং উদীয়মান বিজ্ঞানীর অংশগ্রহণ
কলকাতা, ৭ নভেম্বর, ২০১৯
কলকাতায় আজ ভারত আন্তর্জাতিক বিজ্ঞান উৎসবের  তৃতীয় দিনে বিজ্ঞান ও প্রযুক্তির ফলিত বিষয়ে আলোচনাসভা এবং অধিবেশনের আয়োজন করা হয়। এক ঝাঁক ছাত্রছাত্রী, তরুণ আধিকারিক এবং উদীয়মান বিজ্ঞানী এতে অংশ নেওয়ায় অনুষ্ঠানগুলি অন্য মাত্রায় পৌঁছে যায়।
স্বাস্থ্য গবেষণা সংক্রান্ত আলোচনায় জেনেটিক কাঠামো, মানব দেহের মলিকিউলার গঠন এবং জেনোমে রাসায়নিক বিক্রিয়া ইত্যাদি বিভিন্ন বিষয়ে বক্তব্য রাখা হয়। অন্যান্য যে অধিবেশনগুলি অনুষ্ঠিত হয় তার মধ্যে ছিল মহিলা বিজ্ঞানী, উদ্যোগপতি, যুবা-বিজ্ঞানী, উত্তর-পূর্বের ছাত্রছাত্রীদের সম্মেলন ছাড়াও ‘বিজ্ঞানিকা বিজ্ঞান সাহিত্য উৎসব’। অধিবেশনগুলিতে বিজ্ঞান এবং প্রযুক্তির ফলিত ক্ষেত্রের বিস্তারিত আলোচনা করা হয় যেমন কিভাবে সাধারণ মানুষের কাছে সহজে এটি পৌঁছে দেওয়া যায় তা নিয়ে। মহিলা বিজ্ঞানী ও উদ্যোগপতিদের সম্মেলনে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বিজ্ঞান ও প্রযুক্তির প্রসারে তাঁর দপ্তরের উদ্যোগের কথা জানান। সাধারণ নাগরিক বিশেষ করে, দেশের দূরদুরান্তে থাকা মানুষের মধ্যে বিজ্ঞান ও প্রযুক্তির জনপ্রিয়তা বৃদ্ধির ব্যাপারে তিনি আশাবাদী। তিনি বলেন, এই উৎসবে বিভিন্ন প্রতিষ্ঠানের ছাত্রছাত্রীদের অধিক সংখ্যায় অংশগ্রহণের ফলে এর গুরুত্ব আরও বেড়ে গেছে। কিভাবে নতুন উদ্যোগী ও মহিলাদের স্বশক্তিকরণে তথ্যপ্রযুক্তির ব্যবহার হচ্ছে তার উদাহরণ দিয়ে তিনি এই বিজ্ঞান উৎসবের মতো একটি মঞ্চ গঠনের প্রস্তাব রাখেন যেখানে পারস্পরিক আলোচনা করা যাবে এবং মানবতার উন্নয়নের লক্ষ্যে প্রযুক্তির ব্যবহারের নতুন নতুন বিষয় জানা যাবে।
আইআইএসএফ-এর অন্য কেন্দ্রগুলিতে যেমন সায়েন্স সিটিতে, গিনেস বুক অফ রেকর্ডে নাম তোলার জন্য ছাত্রছাত্রীরা রেডিও ট্রান্সমিটার কিটের যে সংযোজন করল তা আরও একটি দারুণ ঘটনা। আজকের কর্মসূচিতে এই ধরনের আরও নানা অনুষ্ঠান রয়েছে। আইআইএসএফ-এর প্রতিটি অনুষ্ঠানে দর্শকদের বিশেষ করে, শিশুদের বিশাল সংখ্যায় যোগদানে মানুষের উৎসাহ-উদ্দীপনার দিকটি সহজে অনুভব করা যায়।
CG/AP/DM
(Visitor Counter : 44
বিজ্ঞানওপ্রযুক্তিমন্ত্রক
শান্তি স্বরূপ ভাটনগর পুরস্কার জয়ী কয়েকজন বিজ্ঞানী দেখিয়েছেন স্বচ্ছ কাঁচ রূপান্তরকরণ বিচ্যুতি তরল পারমাণবিক বর্জ্য নিরাপদে অপসারণ করতে সাহায্য করতে পারে
নয়াদিল্লী, ১৭ অক্টোবর, ২০২০
কাঁচ একটি অস্বচ্ছ পদার্থ। প্রায়শই এটির গলিত রূপের শীতলীকরণের মাধ্যমে একটি স্বচ্ছ, নিরাকার, শক্ত পদার্থ গঠিত হয়। তবে যাই হোক, নির্দিষ্ট অবস্থায় গলিত কাঁচ অনেক ক্ষেত্রে ধারাবাহিকতা থেকে বেরিয়ে আসতে পারে এবং একটি স্বচ্ছ কাঁচে রূপান্তর হতে পারে। এই পদ্ধতিটিকে বলা হয় বিচ্যুতি প্রক্রিয়া।
তবে এই বিচ্যুতি প্রক্রিয়া অত্যন্ত ধীরভাবে ঘটে বলে তা ভালোভাবে বোঝা যায়না এবং এটিকে অধ্যায়ন করতে অসুবিধাও হয়। বিজ্ঞানীরা এখন এই বিষয়টির ওপর পরীক্ষা-নিরীক্ষা চালাচ্ছেন। এই প্রক্রিয়া কিভাবে হয় তা বোঝার জন্য কিছুটা অগ্রগতি লক্ষ্য করা গেছে। ওষুধ প্রস্ততকারী শিল্পক্ষেত্রে ক্ষয়ক্ষতি এড়াতে এই প্রক্রিয়ার বিশেষ গুরুত্ব রয়েছে।
ভারত সরকারের বিজ্ঞান ও প্রযুক্তি বিভাগের আওতাধীন স্বশাসিত সংস্থা জওহরলাল নেহরু সেন্টার ফর অ্যাডভান্সড সায়েন্টিফিক রিসার্চ কেন্দ্র থেকে পদার্থবিজ্ঞান বিভাগে শান্তি স্বরূপ ভাটনগর পুরস্কার বিজয়ী অধ্যাপক রাজেশ গণপতি এই গবেষণা দলের নেতৃত্ব দিচ্ছেন। তাঁর সঙ্গে রয়েছেন আইআইএসসি-এর অধ্যাপক অজয় সুদ এবং তাঁর স্নাতক ছাত্রী শ্রীমতি দিব্যা গণপতি। কাঁচের মধ্যে লুকনো সূক্ষ্ম কাঠামোগত বৈশিষ্ট্যগুলি নির্ধারণ করতে তাঁরা একটি অপটিক্যাল মাইক্রোস্কোপ এবং মেশিন লার্নিংএর সাহায্যে প্রতিনিয়ত পর্যবেক্ষণ চালিয়েছেন। এই নিরীক্ষণ মাধ্যমে তাঁরা ‘সফ্টনেস’ নামে একটি মাপকাঠি শনাক্ত করতে পেরেছেন যা এই বিচ্যুতির মাত্রা নির্ধারণ করে। তাঁদের এই গবেষণা বিষয়টি নেচার ফিজিক্স জানার্লে প্রকাশিত হয়েছে। তাঁরা দেখিয়েছেন তরল পারমাণবিক বর্জ্য কাঁচের আধারে ভূ গর্ভের গভীরে সরিয়ে ফেলতে পারলে তা পরিবেশের দূষণ ঘটাতে পারে না।
CG/ SS/NS
(Visitor Counter : 112
বিজ্ঞানওপ্রযুক্তিমন্ত্রক
জেএনসিএএসআর প্রতিষ্ঠানের গবেষকরা ফুসফুসের ক্যান্সারের জন্য চিকিৎসা পদ্ধতি উদ্ভাবন করেছেন
নয়াদিল্লি, ০৬ সেপ্টেম্বর, ২০২০
সারা বিশ্বে ক্যান্সার সম্পর্কিত মৃত্যুর অন্যতম একটি কারণ ফুসফুসের ক্যান্সার। এটি সনাক্ত করা শক্ত, যার ফলে চিকিৎসাও কঠিন হয়ে পড়ে। চিকিৎসা বিজ্ঞানীরা খুব শীঘ্রই ফুসফুসের ক্যান্সারের ব্যাপারে ডায়াগনস্টিক থেরাপির আকারে একটি চিকিৎসাগত সমাধান হাতে পেতে পারেন, যা ফুসফুসের ক্যান্সারের উপযুক্ত চিকিৎসা সংক্রান্ত ঔষধ আবিষ্কারের পথ সুগম করবে।
কেন্দ্রীয় বিজ্ঞান ও প্রযুক্তি দপ্তরের অধীন স্বশাসিত প্রতিষ্ঠান জওহরলাল নেহরু সেন্টার ফর অ্যাডভান্সড সায়েন্টিফিক রিসার্চ  প্রতিষ্ঠানের গবেষকরা ফুসফুসের ক্যান্সারের জন্য ড্রাগন স্টিক্স  ড্রাগ পদ্ধতি আবিষ্কার করেছে। বিজ্ঞান ও প্রযুক্তি দপ্তরের সহায়তায় ব্রিকস্ মাল্টি লেটারাল রিসার্চ অ্যান্ড ডেভেলপমেন্ট কর্মসূচির আর্থিক অনুদান এবং স্বর্ণ জয়ন্তী ফেলোশিপ অনুদানের যৌথ প্রয়াসে গবেষণামূলক এই অনুসন্ধানটি থেরনোস্টিক জার্নালে প্রকাশিত হয়েছে।
অনকোজিন সুনির্দিষ্ট নন-কেনোনিকাল ডিএনএ-এর মৌলিক স্ট্রাকচার বা গঠনের ভিত্তি অনুযায়ী, ক্যান্সারের জন্য ডায়াগনোস্টিক থেরাপি বা থেরানটিক্স বিকাশের গুরুত্বপূর্ণ অবদান রাখে এবং এ ধরনের থেরানটিক্সের কাঠামোগত বৈশিষ্ট্য ও তাদের গঠনগত বৈচিত্র্য ফুসফুসের ক্যান্সারের উপশমের ক্ষেত্রে চ্যালেঞ্জ হয়ে উঠেছে।
জেএনসিএএসআর – এর অধ্যাপক পি গোবিন্দ রাজু ও তাঁর অধীনস্ত একটি গবেষক দল এ ধরনের ক্যান্সারের ডায়াগনোস্টিক থেরাপির জন্য হাইব্রিড বাইন্ডিং মোডের মাধ্যমে নির্দিষ্ট টপোলজির জিনগত অণুর ক্রিয়াকলাপ খতিয়ে দেখে ক্যান্সার কোষগুলিকে মেরে ফেলার জন্য জিনম বা জিনগত অস্থিতিশীলতার অবস্থানকে মূলধন করে এই থেরাপির উদ্ভাবন করেছেন। গবেষক দলের এই উদ্ভাবন ক্যান্সার চিকিৎসার ক্ষেত্রে গুরুত্বপূর্ণ ভূমিকা পালনের ইঙ্গিত দেয়।
গবেষক দলের এই থেরাপি ক্যান্সার টাইপ সুনির্দিষ্ট থেরানোস্টিক ড্রাগ উদ্ভাবনের পদ্ধতিকে চিকিৎসার ক্ষেত্রে গবেষকদের বড় সহায়তা যোগাতে পারে। উল্লেখ করা যেতে পারে, জেএনসিএএসআর – এর গবেষক দলের উদ্ভাবিত এই পদ্ধতিটির জন্য ইতিমধ্যেই পেটেন্ট বা স্বত্ত্ব পাওয়ার জন্য আবেদন করা হয়েছে।
(CG/BD/SB
প্রধানমন্ত্রীরদপ্তর
প্রধানমন্ত্রী ২০ এপ্রিল বৌদ্ধ শিখর সম্মেলনের উদ্বোধনী অনুষ্ঠানে ভাষণ দেবেন
শিখর সম্মেলনের মূল ভাবনা সমসাময়িক চ্যালেঞ্জের জবাব: প্রচলিত প্রথার জন্য দর্শন
নয়াদিল্লি, ১৮ এপ্রিল, ২০২৩
প্রধানমন্ত্রী শ্রী নরেন্দ্র মোদী আগামী ২০ এপ্রিল ২০২৩ সকাল ১০টায় দিল্লির হোটেল অশোক-এ বৌদ্ধ শিখর সম্মেলনের উদ্বোধনী অনুষ্ঠানে ভাষণ দেবেন।
দু-দিনের এই শিখর সম্মেলন যৌথভাবে আয়োজন করছে সংস্কৃতি মন্ত্রক ও আন্তর্জাতিক বৌদ্ধ সংঘ। ২০ ও ২১-এ এপ্রিল এই দু-দিনের শিখর সম্মেলনের মূল ভাবনা “সমসাময়িক চ্যালেঞ্জের জবাব প্রচলিত প্রথার জন্য দর্শন”।
বৌদ্ধ এবং সার্বজনীন সমসাময়িক বিভিন্ন সমস্যা নিয়ে বিশ্বের বিভিন্ন প্রান্তের বৌদ্ধ ধর্মাবলম্বী বিশিষ্ট ব্যক্তি ও পণ্ডিতদের একত্রিত করার লক্ষ্যে এই সম্মেলন আয়োজন করা হচ্ছে। বিভিন্ন চ্যালেঞ্জ নিয়ে মতবিনিময় করবেন তাঁরা। বৌদ্ধ ধর্মের মূল ভাবনা কীভাবে সমসাময়িক সমস্যা সমাধানে সহায়ক হয়ে উঠতে পারে তা নিয়েও আলোচনা হবে।
বিশ্বের বিভিন্ন প্রান্তের বিশিষ্ট পণ্ডিত, ধর্মীয় নেতারা এই সম্মেলনে অংশ নেবেন। প্রধানত চারটি বিষয়ে আলোচনা হবে। সেগুলি হল বৌদ্ধ ধর্ম ও শান্তি; বৌদ্ধ ধর্ম ও পরিবেশ জনিত সমস্যা; স্বাস্থ্য ও সুস্থিতি এবং নালন্দা বৌদ্ধ ঐতিহ্য সংরক্ষণ। এছাড়াও বৌদ্ধ ধর্ম তীর্থস্থানগুলি নিয়েও এই সম্মেলনে আলোচনা হবে।
PG/PM/NS
(
তথ্যওসম্প্রচারমন্ত্রক
ডিডি নিউজ ইউটিউবে গ্রাহক সংখ্যা ৪ মিলিয়ন অতিক্রম করেছে, প্রসার ভারতীর গ্রাহক ২০১৭ থেকে মোট ১৫ মিলিয়ন
নতুন দিল্লি, ২৬ আগস্ট, ২০২১
সম্প্রচারের পরিবর্তিত পরিস্থিতিতে প্রযুক্তি এবং দর্শকদের চাহিদার সঙ্গে সামঞ্জস্য রেখে প্রসার ভারতীর ডিজিটাল প্ল্যাটফর্ম গুলি দূরদর্শন এবং অল ইন্ডিয়া রেডিওর মাধ্যমে বিগত কয়েক বছর ধরে বিকশিত হয়েছে। যার ফলস্বরূপ গ্রাহকদের পছন্দ এবং দৃষ্টিভঙ্গির ক্ষেত্র বহুলাংশে বৃদ্ধি পেয়েছে। সাম্প্রতিক এক মাইলফলকে ডিডি নিউজ ইউটিউব চ্যানেলে গ্রাহক সংখ্যা ৪ মিলিয়ন অতিক্রম করেছে।
গত জুলাই মাসে ডিডি ন্যাশনাল তার গ্রাহক সংখ্যা ৪ মিলিয়ন অতিক্রম করার কৃতিত্ব অর্জন করেছিল।
২০১৭ থেকে ২০২১- এর এপর্যন্ত দূরদর্শন এবং অল ইন্ডিয়া রেডিও সংবাদ এবং সাধারণ ইনফোটেইনমেন্ট জুড়ে ১৫ মিলিয়নের বেশি ডিজিটাল গ্রাহককে সংযুক্ত করতে পেরেছে। কেবলমাত্র ইউটিউবে গ্রাহক সংখ্যা দাঁড়িয়েছে ১৭.৩ মিলিয়ন।
আঞ্চলিক চ্যানেল গুলির মধ্যে ডিডি চন্দনা, ডিডি সহাদ্রি, ডিডি সপ্তগিরি, ডিডি বাংলা, ডিডি গিরনাড়, অল ইন্ডিয়া রেডিও ইম্ফল এবং এবং নর্থ-ইস্ট সার্ভিসের গ্রাহক সংখ্যা ইউটিউবে লক্ষাধিক হয়েছে।
CG/ SB
(Visitor Counter : 90